 Boutique  Hotel Hviezdoslav**** Hlavné námestie 95/49,  060 01 Kežmarok



                           U b y t o v a c í     p o r i a d o k

Obchodné meno: SAMTREID, s.r.o., Hlavné námestie  95/49, 060 01 Kežmarok
Prevádzka:              Boutique Hotel Hviezdoslav****, Hlavné námestie 95/49, Kežmarok
IČO:                          36 450 197
IČDPH:                      SK 202 0000 356
Zapísaná:                  v Obchod. registri 13.10.1997 na OS v Prešove, oddiel: Sro, vložka 10668/P

1. Podmienky a spôsob ubytovania

V hoteli Hviezdoslav môže byť ubytovaný len hosť, ktorý má objednané a ubytovateľom potvrdené služby alebo došlo k zmluvnému vzťahu na mieste ubytovania  alebo  je k ubytovaniu prihlásený.Za týmto účelom predloží hosť pracovníkovi recepcie hotela Hviezdoslav pri príchode svoj platný občiansky  preukaz, cestovný pas alebo iný platný doklad totožnosti. Ubytovať možno aj hosťa, ktorý má trvalé bydlisko v mieste ubytovacieho zariadenia. Osobné údaje prihláseného hosťa sú chránené v zmysle zákona o ochrane osobných údajov č. 122/2013 Z.z.  v znení neskorších predpisov a bezpečnostného projektu hotela.
· Každý hosť, ktorý nie je štátnym občanom SR / cudzinec/ je povinný v zmysle zákona č. 48/2002 Z.z. o pobyte cudzincov v platnom znení podpísať na recepcii pri ubytovaní úradné tlačivo o hlásení pobytu, ktoré je predložené hosťovi pri príchode pracovníkom recepcie. Potrebné je rozlišovať cudzincov bezvízových a s vízami.
· Hotel Hviezdoslav môže v ojedinelých prípadoch ponúknuť hosťovi aj iné ako pôvodne dohodnuté ubytovanie, pokiaľ sa podstatne nelíši od potvrdenej objednávky./prípad poruchy na izbe, havárie ,poškodenie izby atď./
· Na základe objednaného ubytovania je ubytovacie zariadenie povinné ubytovať hosťa v  čase od 14,00 hod., pokiaľ nie je v objednávke dohodnuté inak, najneskôr do 20,00hod.,  pokiaľ hosť vopred neoznámi neskorý príchod do hotela pri rezervácii alebo telefonicky. Do tejto doby izbu hotel pre hosťa rezervuje. 
· Hosť svoj pobyt odhlási najneskôr do 11,00 hod. Do toho času izbu uvoľní, pokiaľ nebolo individuálne dohodnuté inak. Pokiaľ tak hosť  neurobí, ubytovacie zariadenie mu môže účtovať pobyt za nasledujúci deň. Izba sa považuje za uvoľnenú potom, čo hosť vynesie z izby všetky svoje osobné veci , odovzdá kartu od izby na recepcii pracovníkovi recepcie, zaplatí účet a oznámi odhlásenie sa z pobytu. 
· V prípade, že hosť požiada o predĺženie pobytu, môže mu ubytovacie zariadenie ponúknuť aj inú izbu v inej cenovej relácii, ako tú, v ktorej bol pôvodne ubytovaný. V takomto prípade hosť nemá nárok na ubytovanie v izbe, v ktorej bol pôvodne ubytovaný a ani na ubytovanie v inej izbe, pokiaľ to z kapacitných alebo prevádzkových dôvodov hotela nie je možné.
· V hotelovej izbe a spoločenských priestoroch hotela Hviezdoslav nesmie hosť robiť akékoľvek zmeny  na  zariadení a ani  opravy a zásahy do elektrickej a inej inštalácie. Akékoľvek  poruchy na izbe je potrebné ohlásiť  ihneď na recepcii hotela. Za škody spôsobené na majetku hotela  počas pobytu hosťa zodpovedá hosť v plnej miere v zmysle platných predpisov SR o spôsobení škody./popálenie nočných a konferenčných  stolíkov  sviečkami, cigaretami, lakom na nechty, poškodenie kresiel, kobercov, stien obliatím a pod. /

· V hoteli Hviezdoslav a zvlášť na izbe nie je hosťom dovolené používať vlastné elektrické, plynové prenosné spotrebiče. Toto obmedzenie sa nevzťahuje na používanie elektrických spotrebičov nainštalovaných v izbe alebo prenosných elektrických zariadení slúžiacich na osobnú hygienu hosťa / holiaci strojček, elektrická kulma, žehlička na vlasy/ a nízko odberovej prenosnej elektroniky – mobilný telefón, tablet, laptop, vreckový prehrávač hudby, auto navigácie.

· Všetky izby v hoteli sú nefajčiarske na čo upozorňuje aj piktogram v izbe a pracovník recepcie. Vo všetkých izbách hotela sú namontované požiarne čidlá napojené na centrálny panel EPS. Z toho dôvodu je fajčenie na izbách zakázané.

· Hosťom nie je dovolené vnášať do izieb alebo iných priestorov hotela športové náradie a iné predmety, pre úschovu ktorých je určený priestor v hoteli – lyžiareň.

· Ubytovacie zariadenie poskytuje svoje služby hosťom rozsahu v akom boli vzájomne dohodnuté. Hosť je povinný uhradiť platbu za ubytovanie a poskytnuté služby v súlade s platným cenníkom hotela, ktorý je zverejnený na pulte recepcie, najneskôr v deň končenia svojho pobytu . Týmto nie sú dotknuté platobné podmienky na základe zmlúv o ubytovaní.

· Hosť je povinný prispôsobiť svoj  pobyt v hoteli s prihliadnutím na svoj zdravotný stav a svoje fyzické a psychické schopnosti.

2.       Platba za poskytnuté služby a storno poplatky

Za ubytovanie a poskytnuté služby je hosť povinný uhradiť cenu v súlade s platným cenníkom však v deň ukončenia pobytu na základe  predloženého účtu za ubytovanie, stravovacie služby, masáže, konzumáciu z minibaru na izbe atď., resp. faktúry spolu s vyúčtovaním poskytnutých záloh zo strany klienta. Platný cenník  ubytovania  a ďalších služieb je umiestnený na recepcii hotela .
· Prípadný cenový rozdiel objednaných služieb a poskytnutých služieb sa vyrovná prípadným doplatením nedoplatku alebo vrátením preplatku  pri skončení pobytu.
· Hotel uplatňuje storno podmienky  a storno poplatky v súlade s obchodnými podmienkami  v prípade zrušenia objednaných a potvrdených služieb takto:
· 1-5 dní/vrátane/ pred nástupom na pobyt je storno poplatok 100% z ceny  objednaných služieb,
· 5 – 10 dní /vrátane/ pred nástupom na pobyt je storno poplatok 50% z objednaných služieb,
· Viac ako 10 dní pred nástupom na pobyt je zrušenie objednaných služieb  bez storno poplatku.
· Hotel si vyhradzuje storno poplatky odpustiť z dôvodov osobitného zreteľa, čím nie sú dotknuté storno podmienky a storno poplatky v rámci individuálnych zmluvných vzťahov uzatvorených písomne.
3. Povinnosti hosťa

· Hosť je povinný pred odchodom z izby skontrolovať okná, či sú zatvorené, zvlášť v podkroví, či netečie v kúpeľni voda z kohútikov, vypnúť elektrické spotrebiče, uzavrieť balkónové dvere a kartu uzamkýnania izby a vypnutia elektrického prúdu odovzdať na recepcii hotela, ak nie je dohodnuté inak.
· V čase od 22,00 hod. do 06,00 sú ubytovaní hostia povinní dodržiavať nočný kľud a správať sa nehlučne. Iba so súhlasom zodpovedného pracovníka alebo vedenia hotela je možné organizovať spoločenské akcie i po 22,00 hod. v priestoroch na to určených.
· Pre prijímanie návštev  ubytovaných hostí sú vyhradené spoločenské priestory hotela. V izbe, kde je hosť ubytovaný smie prijímať návštevy len so súhlasom zodpovedného pracovníka ubytovacieho úseku hotela alebo vedenia hotela Hviezdoslav v čase od 08,00 hod. do 20,00 hod.
· Ak chce hosť sa ubytovať  so psíkom alebo mačkou je potrebné to pri rezervácii oznámiť. Je to možné len v prípade, že zvieratá sú riadne zaočkované, vychované ,  čistotné a socializované. Pobyt domáceho zvieraťa bez predchádzajúceho ohlásenia nie je možný.
· Za pobyt domáceho zvieraťa je hosť povinný zaplatiť poplatok podľa platného cenníka.
· Hosť nemôže svoje domáce zviera nechať na izbe dlhší čas zatvorené.
·  Všetky škody , nečistoty spôsobené domácim zvieraťom je hosť povinný hneď uhradiť na recepcii hotela.
· Voľný pohyb psov v hoteli a jeho areáli  je zakázaný.
· Hosť je povinný dodržiavať nočný kľud a zabezpečiť, aby jeho domáce zviera nerušilo, neobmedzovalo a neohrozovalo ostatných hostí .
· Do stravovacej časti hotela a salónov  i wellness centra je zákaz vodiť psov.
· Hosť je povinný pri ukončení pobytu  uhradiť daň z ubytovania v zmysle VZN mesta Kežmarok  č. 7/2014 o mestských daniach vo výške 0,90€/noc a osoba.

4. Obmedzenia

· V priestoroch hotela Hviezdoslav je povolená konzumácia alkoholických nápojov iba osobám starším ako 18 rokov. Personál ubytovateľa je oprávnený odmietnuť predať  a podať alkohol osobám mladším ako 18 rokov a osobám zjavne ovplyvneným alkoholom alebo inou omamnou látkou.
· V spoločných priestoroch hotela a na odbytových strediskách hotela nie je dovolené hosťom konzumovať vlastné nápoje a pokrmy okrem detskej stravy ani si objednávať pizzu či hamburgery.
· Ubytovateľ má právo odmietnuť poskytnutie služieb hotela osobám, ktoré sú postihnuté infekčnými chorobami a neprispôsobivým občanom ako aj občanom pod vplyvom alkoholických nápojov.

5. Bezpečnostné opatrenia

· V spoločných priestoroch hotela je na viditeľnom mieste vyvesený požiarny poriadok a evakuačný plán v prípade požiaru v hoteli. Hosť , jeho návšteva alebo sprievod je povinný sa riadiť v takomto prípade  požiarnym poriadkom  a evakuačným plánom hotela.
· Hotelové izby sú vybavené požiarnymi čidlami, ktoré sú napojené na centrálny panel elektronickej protipožiarnej signalizácie – EPS. Požiarne čidlá reagujú na teplo, dym a paru  a jeho aktiváciou sa spúšťa požiarny poplach. Manipulácia s požiarnym čidlom spúšťa požiarny poplach  a panel ukáže kde je problém.  Zmätočnú aktiváciu, manipuláciu alebo zakrývanie požiarneho čidla  ubytovateľ spoplatňuje  sumou  50€.
· Hotelové chodby sú vybavené požiarnymi hlásičmi s označením, sú červenej farby a po rozbití ochranného sklíčka okamžite spúšťajú požiarny poplach. Zneužitie alebo poškodenie požiarneho hlásiča ubytovateľ spoplatňuje sumou 100€.
· Priestory hotela sú vybavené hasiacimi prístrojmi a hydrantmi, ich zneužitie alebo poškodenie ubytovateľ spoplatňuje sumou 150€.
· V celom objekte hotela Hviezdoslav je zákaz fajčenia. Pre fajčiarov je vyhradený jedine priestor v Cognak a cigár bare  a na terase hotela.
· Ubytovateľ nepreberá zodpovednosť za prípadné poškodenie elektrických spotrebičov hosťa, ku ktorému došlo v dôsledku kolísania alebo výpadku elektrickej energie.
· Ubytovateľ nezodpovedá za prípadné nezhody a konflikty medzi hosťami hotela avšak v rozsahu zákonných možností urobí nevyhnutné opatrenia na zabezpečenie poriadku v ubytovacích a odbytových priestoroch hotela.
· Z bezpečnostných dôvodov je hotelový hosť povinný zabezpečiť sprievod a dozor  pre deti vo veku do 10 rokov dospelou osobou v hotelovej izbe ako aj v ostatných priestoroch hotela. Pri vzniku úrazu alebo iných nepredvídaných okolností zodpovedá za dieťa osoba, s ktorou je dieťa prihlásené na pobyt v hoteli Hviezdoslav.
· V každej izbe hotela je zabudovaný trezor na uschovanie šperkov, dokladov a peňazí . Táto zodpovednosť  ubytovateľa je upravená ustanovením § 758 Občianskeho zákonníka.
· Pri ochorení alebo zranení hosťa hotel zabezpečí poskytnutie lekárskej pomoci, prípadne prevoz do nemocnice.
· Z bezpečnostného hľadiska je hosť povinný rešpektovať označenie dverí len pre hotelový personál.
· Za účelom poskytnutia 1. pomoci pri poranení hotelového hosťa sa nachádza na recepcii hotela lekárnička.
· Hosť ,jeho návšteva alebo sprievod, je povinný pri použití hotelového výťahu dodržiavať pokyny pre jeho obsluhu umiestnené v kabíne výťahu. Samostatne obsluhovať hotelový výťah môžu iba  deti staršie ako 10 rokov.
· Hosť nemôže v hotelovej izbe alebo spoločenských priestoroch svojvoľne premiestňovať nábytok , robiť zásahy do elektroinštalácie, či vodoinštalácie, nesmie používať vlastné spotrebiče okrem vymenovaných a zariadeniu hotela a jeho štandardu musí prispôsobiť aj svoje správanie. Pri porušení tohto ustanovenia a vzniknutých škodách takýmto správaním, hosť v plnej miere zodpovedá za vzniknutú škodu, ktorú musí uhradiť.
· Pri opakovanom porušení ktoréhokoľvek z vyššie uvedených bodov, bude hosť vyzvaný, aby bezodkladne  opustil hotel.
5. Záverečné ustanovenie

Hosť je povinný dodržiavať ustanovenia tohto ubytovacieho poriadku ako aj všeobecne platné morálne a etické pravidlá slušného správania sa. V prípade nedodržiavania uvedených ustanovení, má ubytovateľ právo odstúpiť od poskytovania všetkých svojich služieb pred uplynutím dohodnutého termínu.

Tento ubytovací poriadok je platný a účinný od  01. 06. 2020


V Kežmarku, dňa 01.06.2020                                                  Mgr. Silvia Holopová,
                                                                                                                riad. hotela

